D վիտամինի ամենակարևոր աղբյուրը արևի լույսն է, իզուր չեն ասում, որ արևի տակ կեսժամանոց զբոսանքը հավասար է տասը բաժակ կաթին: D վիտամինը մեզ անհրաժեշտ է կալցիումը յուրացնելու, ինչպես նաև իմունային և մկանային համակարգերի ճիշտ գործունեության համար: D վիտամինի պակասը հանգեցնում է ոսկրային համակարգի հիվանդությունների, այդ պատճառով կարևոր է ստանալ այն բավարար քանակությամբ: Եթե ապրում ես քաղաքում, որտեղ արև գրեթե չկա, եթե հիմնականում փակ շինություններում ես անցկացնում ցերեկային ժամերը, ցավակցում ենք ու խորհուրդ տալիս D վիտամին ընդունել՝ ամենօրյա չափաբաժինը լրացնելու համար: Կամ ջանք գործադրել և ժամանակ գտնել 11:00-ից 16:00-ը կեսժամանոց զբոսանքի համար: